Balázs Attila: A top 100-ba szeretnék kerülni a világranglistán
A világranglistán a top 100, valamint a januári Australian Open fõtáblája a cél Balázs Attila számára, aki júliusban karrierje eddigi csúcspontjaként döntõt játszott az umagi tenisztornán.
A játékos, aki horvátországi sikerével a 136. helyre jött fel, jelenleg pedig 137., szerdai sajtótájékoztatóján felidézte, nehéz idõszakot követõen indította újra a pályafutását.

"Nyolc hónapig bajlódtam a lábammal, senki sem tudta, hogy mi a baj, és kilátástalannak tûnt a helyzet. A mai napig nem tudom, végül a sok masszázs, injekció, kúra és kezelés közül melyik gyógyított meg, de annyi biztos, hogy a Gécsek Tibor és Hamar Gábor vezette Budai Tenisz Centrum tartást adott ahhoz, hogy megmaradjon a motivációm" - fejtette ki.

A visszatérés hátterérõl elmondta, ismét egymás mellé sodorta õket az élet Szendrei Dániellel, aki a legjobb barátja volt az általános iskolában. Elkezdtek együtt edzeni, és amikor márciusban már egészségesnek érezte magát, jöttek az eredmények is: sok meccset nyert challenger-tornákon, Umagban pedig sorozatban hat gyõzelemmel jutott el a fináléig."Az év elején úgy gondoltam, hogy a legjobb 200-ban kéne maradni 2019-ben, de most már változott a helyzet. Szeretnék idén még 140-150 pontot összegyûjteni, és ezzel a top 100-ba kerülni, ami már elég lenne ahhoz, hogy januárban Ausztráliában életemben elõször fõtáblás legyek egy Grand Slam-tornán- sorolta az MTI érdeklõdésére a terveket. Ami a közeljövõt illeti, Balázs Attila nem indul az augusztus végén rajtoló US Open selejtezõjében, hanem inkább salakos challenger-versenyeken kívánja összeszedni a ranglistapontokat.

Szendrei Dániel elmesélte, bár õ nem teniszberkekbõl, hanem az öttusából jött, remekül tud együttmûködni a 30 éves játékossal, aki mellett fõleg menedzserként és erõnléti edzõként tevékenykedik, illetve többnyire õ kíséri el a tornákra.

A szeptemberi Davis Kupa-osztályozóra áttérve a hétszeres országos bajnok Balázs közölte, a mostani helyzetben már egyértelmûen a magyarok az esélyesekFucsovics Marci visszatérése nagy elõny és segítség lesz a válogatottnak az ukránokkal szemben, vele mi vagyunk az esélyesek, ezzel együtt nem számítok könnyû párharcra. Valószínûleg nem fogok kipihenten pályára lépni Budapesten, mert elõtte négy olaszországi torna vár rám, de a meccsrutin biztosan meglesz" - szögezte le.
Köves Gábor szövetségi kapitány hozzátette, nagyon örül Balázs közelmúltbeli sikereinek - melyek közül néhányat a helyszínen láthatott -, illetve annak is, hogy másfél év után újra teljes csapatot tud kiállítani a Davis Kupában.